Likumprojekts

### **Grozījumi likumā „Par iedzīvotāju ienākuma nodokli”**

 Izdarīt likumā "Par iedzīvotāju ienākuma nodokli" (Latvijas Republikas Augstākās Padomes un Valdības Ziņotājs, 1993, 22./23. nr.; Latvijas Republikas Saeimas un Ministru Kabineta Ziņotājs, 1994, 2., 23. nr.; 1995, 8., 14. nr.; 1996, 9. nr.; 1997, 3., 21. nr.; 1998, 1. nr.; 1999, 24. nr.; 2000, 5. nr.; 2001, 1., 24. nr.; 2002, 6. nr.; 2003, 15. nr.; 2004, 2. nr.; 2005, 2., 8., 24. nr.; 2006, 14., 22. nr.; 2007, 3., 12., 24. nr.; 2008, 12. nr.; 2009, 1., 2., 15., 16. nr.; Latvijas Vēstnesis, 2009, 200. nr.; 2010, 82., 131., 178., 206. nr.; 2011, 99., 144., 157., 204. nr.; 2012, 44., 88., 92., 192. nr.; 2013, 194., 232., 234. nr.; 2014, 47., 57., 257. nr.; 2015, 42., 97., 227., 248. nr.; 2016, 123., 241. nr.; 2017, 156., 242. nr.; 2018, 95., 111., 194., 249. nr.; 2019, 66., 118, nr.) šādus grozījumus:

1. papildināt 3.panta trešo daļu ar 14.2 punktu šādā redakcijā:

“14.2) valsts fondētās pensijas kapitāls, ko valsts fondēto pensiju shēmas dalībnieka nāves gadījumā manto Civillikumā noteiktajā kārtībā un kas tiek aprēķināts mantiniekam pirms mantinieka saistību dzēšanas pret sociālās apdrošināšanas speciālo budžetu un valsts pamatbudžetu, kas izriet no sociālās apdrošināšanas pakalpojumu, valsts sociālo pabalstu un izdienas pensiju pārmaksām saskaņā ar likumu “Par valsts sociālo apdrošināšanu”, ja mantinieks ir izvēlējies to saņemt ar pārskaitījumu uz maksājumu kontu kredītiestādē;”;

2. 8.pantā:

papildināt trešo daļu ar 10.2 punktu šādā redakcijā:

“10.2) valsts fondētās pensijas kapitāls, ko valsts fondēto pensiju shēmas dalībnieka nāves gadījumā manto Civillikumā noteiktajā kārtībā un kas tiek aprēķināts mantiniekam pirms mantinieka saistību dzēšanas pret sociālās apdrošināšanas speciālo budžetu un valsts pamatbudžetu, kas izriet no sociālās apdrošināšanas pakalpojumu, valsts sociālo pabalstu un izdienas pensiju pārmaksām saskaņā ar likumu “Par valsts sociālo apdrošināšanu”, ja mantinieks ir izvēlējies to saņemt ar pārskaitījumu uz maksājumu kontu kredītiestādē;”;

papildināt trešo daļu ar 20.5 punktu šādā redakcijā:

 “20.5) ienākumi, kas radušies samazinātu vai dzēstu saistību rezultātā, izņemot šā likuma 9.panta pirmās daļas 8.3 , 35.1, 35.2, 35.3, 35.4 un 45.punktā minētos ienākumus.”;

papildināt pantu ar divdesmit otro un divdesmit trešo daļu šādā redakcijā:

 “22. Šā panta trešās daļas 20.5 punkta izpratnē par ienākumu neuzskata jebkuras dzēstās vai samazinātās nodokļu saistības (parādus) un ar tām saistītās dzēstās vai samazinātās nokavējuma naudas un soda naudas.;

23. Ja, piemērojot šo likumu, tiek veikti darījumi, kuru ekonomiskā būtība liecina par mērķi aizstāt viena veida ienākumu ar cita veida ienākumu, tādējādi samazinot maksājamos ienākuma vai darbaspēka nodokļus, minēto ienākumu kvalificē pēc ekonomiskās būtības.”.

3. 9.pantā:

papildināt pirmo daļu ar 8.3 punktu šādā redakcijā:

 “8.3) ienākums, kas gūts studiju un studējošo kredīta dzēšanas rezultātā;”;

izteikt pirmās daļas 9.punktu šādā redakcijā:

“9) mantojuma rezultātā gūtais ienākums, izņemot autoratlīdzību (honorāru), kuru izmaksā autortiesību mantiniekiem, un valsts fondētās pensijas kapitālu, ko valsts fondēto pensiju shēmas dalībnieka nāves gadījumā manto Civillikumā noteiktajā kārtībā un kas tiek aprēķināts mantiniekam pirms mantinieka saistību dzēšanas pret sociālās apdrošināšanas speciālo budžetu un valsts pamatbudžetu, kas izriet no sociālās apdrošināšanas pakalpojumu, valsts sociālo pabalstu un izdienas pensiju pārmaksām saskaņā ar likumu “Par valsts sociālo apdrošināšanu”, ja mantinieks ir izvēlējies to saņemt ar pārskaitījumu uz maksājumu kontu kredītiestādē;”;

papildināt pirmo daļu ar 35.5 un 35.6 punktu šādā redakcijā:

“355) publiskas reklāmas kampaņas ietvaros saņemtie laimesti, balvas un dāvanas (priekšmeti un dāvanu kartes), kas atbilstoši uzņēmumu ienākuma nodokli reglamentējošajos normatīvajos aktos noteiktajam ir iekļaujamas uzņēmumu ienākuma nodokļa maksātāja saimnieciskās darbības izdevumos, kas atbilst šādiem kritērijiem:

a) priekšmeti, kas satur komersanta zīmolu, kuri tiek pievienoti precei, lai veicinātu pieprasījumu pēc tās un kuru vērtība nepārsniedz 70 *euro* vai, ja to vērtība pārsniedz 70 *euro*, tad to vērtība nepārsniedz piecus procentus no reklāmas kampaņas ietvaros reklamētās preces vērtības,

b) dāvanu karte, kuru izsniedzis uzņēmumu ienākuma nodokļa maksātājs un kura tiek piedāvāta šī uzņēmumu ienākuma nodokļa maksātāja rīkotā publiskā reklāmas kampaņā un izmantojama tikai šī uzņēmumu ienākuma nodokļa maksātāja tirdzniecības vai pakalpojuma sniegšanas vietās;

35.6) uzņēmumu ienākuma nodokļa maksātāja izsniegtie mazvērtīgie reprezentācijas priekšmeti Uzņēmumu ienākuma nodokļa likuma izpratnē, kuru vērtība nepārsniedz 20 *euro;*”

papildināt pirmo daļu ar 45. un 46. punktu šādā redakcijā:

 “45) samazinātu vai dzēstu saistību rezultātā gūts ienākums, ja:

1. samazinātās vai dzēstās saistības ir iekļautas kreditora ar uzņēmumu ienākumu nodokli apliekamajā bāzē saskaņā ar Uzņēmumu ienākuma nodokļa likumu, vai
2. samazinātās vai dzēstās saistības ir izslēgtas no kreditora uzņēmumu ienākuma nodokļa bāzes un izpildās viens no Uzņēmumu ienākuma nodokļa likuma 9.panta trešās daļas 4.punktā, 5. punktā, 6.punktā, 8. punkta b. apakšpunktā vai 11.punktā minētajiem nosacījumiem.”;

46) no valsts budžeta izmaksājams pabalsts par vienās dzemdībās dzimušu trīs un vairāk bērnu piedzimšanu.”;

 papildināt trešo daļu ar 5.punktu šādā redakcijā:

 “5) šā panta pirmās daļas 35.5 un 35.6 punktā minētos ienākumus, kurus guvis nerezidents.”.

4. papildināt 10.panta 1.4 daļu ar otro teikumu šādā redakcijā:

“Šā panta pirmās daļas 2.punktā minētos attaisnotos izdevumus maksātājs ir tiesīgs piemērot arī par brāli vai māsu – personu ar 1. vai 2. grupas invaliditāti.”.

5. 11.pantā:

papildināt 3.2 daļas 3.punktu aiz vārda “kārtību” ar vārdiem “un atsavināto pamatlīdzekļu atlikusī vērtība, ja atsavināto pamatlīdzekļu atsavināšanas vērtība uzrādīta ieņēmumos;”;

papildināt 3.2 daļu ar 5. un 6. punktu šādā redakcijā:

“5) trešajām personām samaksātās summas, kuras ir iekasētas šo trešo personu vārdā;

6) izdevumi par zāļu iepirkumiem no zāļu ražotāja vai zāļu lieltirgotāja, pirms zāļu maksimāli pieļaujamās cenas noteikšanas atbilstoši Ministru kabineta noteikumos, kas regulē zāļu cenu veidošanos, noteiktajiem principiem, ja saimnieciskās darbības veicēja darbības veids ir farmaceitisko izstrādājumu mazumtirdzniecība specializētajos veikalos, arī vairumtirdzniecība.”.

6. izslēgt 11.1 panta ceturtās daļas 1.punktu;

7. papildināt 14.panta 1.1 daļu aiz vārdiem “kāds no vecākiem vai vecvecākiem” ar vārdiem un skaitļiem “personas ar 1. vai 2. grupas invaliditāti brālis vai māsa”;

8. 17.pantā:

papildināt desmito daļu ar 5.2 punktu šādā redakcijā:

“52) valsts fondētās pensijas kapitāls, ko valsts fondēto pensiju shēmas dalībnieka nāves gadījumā manto Civillikumā noteiktajā kārtībā un kas tiek aprēķināts mantiniekam pirms mantinieka saistību dzēšanas pret sociālās apdrošināšanas speciālo budžetu un valsts pamatbudžetu, kas izriet no sociālās apdrošināšanas pakalpojumu, valsts sociālo pabalstu un izdienas pensiju pārmaksām saskaņā ar likumu “Par valsts sociālo apdrošināšanu”, ja mantinieks ir izvēlējies to saņemt ar pārskaitījumu uz maksājumu kontu kredītiestādē;”;

aizstāt desmitās daļas 7.punktā vārdus “kurai nav izsniegts Valsts ieņēmumu dienesta apliecinājums par reģistrēšanos saimnieciskās darbības veicēja statusā” ar vārdiem “kura nav reģistrējusi saimniecisko darbību”;

aizstāt divpadsmitajā daļā skaitļus “14.1, 15.” ar skaitļiem “14.1, 14.2, 15.”.

9. 18.pantā:

aizstāt pirmajā daļā vārdus un skaitli “ne vēlāk kā līdz pēctaksācijas gada 1.jūnijam” ar vārdiem “ne vēlāk kā līdz šajā likumā noteiktajai deklarācijas iesniegšanas dienai”;

papildināt trešajā daļā aiz skaitļa un vārda “15.jūnijā” ar vārdiem un skaitli “(ja maksātāja pirmstaksācijas gada ienākumi pārsniedz saskaņā ar likumu “Par valsts sociālo apdrošināšanu” noteikto obligāto iemaksu objekta maksimālo apmēru – 15.jūlijā)” un papildināt aiz skaitļa un vārda “15.augustā” ar vārdiem un skaitli “(ja maksātāja pirmstaksācijas gada ienākumi pārsniedz saskaņā ar likumu “Par valsts sociālo apdrošināšanu” noteikto obligāto iemaksu objekta maksimālo apmēru – 15.septembrī)”;

10. 19.pantā:

papildināt trešo daļu aiz vārda “ienākumi” ar vārdiem “kurus apliek ar šā likuma 15.panta otrajā daļā noteikto nodokļa likmi”;

papildināt piekto daļu aiz vārda “ienākumi” ar vārdiem “kurus apliek ar šā likuma 15.panta otrajā daļā noteikto nodokļa likmi”;

11. 32.pantā:

izteikt pirmo daļu šādā redakcijā:

“1. Par informatīvo deklarāciju — šā likuma 17.panta sestajā, septītajā, vienpadsmitajā, 11.1 daļā un 29.panta pirmās daļas 5. un 6.punktā noteikto pārskatu — iesniegšanas termiņu neievērošanu darba devējam (ienākuma izmaksātājam) piemērojama likumā “Par nodokļiem un nodevām” noteiktā administratīvā atbildība.”;

papildināt otro daļu aiz vārdiem “likumā “Par nodokļiem un nodevām” noteiktā” ar vārdiem “administratīvā procesa ietvaros paredzētā”;

12. izteikt 32.1 panta trešo daļu šādā redakcijā:

“3. Par deklarācijas, deklarācijas par ienākumu no kapitāla pieauguma un informatīvo deklarāciju — šā likuma 17.panta 9.1, vienpadsmitajā un 11.1 daļā, 18.panta sestajā daļā un 28.panta 7.punktā noteikto paziņojumu — iesniegšanas termiņu neievērošanu maksātājam piemērojama likumā “Par nodokļiem un nodevām” noteiktā administratīvā atbildība.”;

13. Papildināt pārejas noteikumus ar 144., 145., 146. un 147. punktu šādā redakcijā:

“144. Grozījumus šā likuma 9. panta pirmajā daļā attiecībā uz tās papildināšanu ar 35.5, 35.6 un 45. punktu un grozījumi 9.panta trešās daļas 5.punktā ir piemērojami ienākumiem, kas gūti, sākot ar 2020. gada 1.janvāri.

145. Grozījumi šā likuma 10.panta 1.4 daļā un 14.panta 1.1 daļā ir piemērojami par attaisnotajiem izdevumiem, kas radušies, sākot ar 2020. gada 1.janvāri.

146. Grozījumi šā likuma 11. pantā, 18. pantā un 19. panta trešajā un piektajā daļā piemērojami, sākot ar 2020.taksācijas gadu.

147. Grozījumi šā likuma 32.pantā un 32.1 pantā stājas spēkā vienlaikus ar grozījumiem likumā “Par nodokļiem un nodevām”, kas nosaka administratīvo atbildību par nodokļu deklarāciju un informatīvo deklarāciju iesniegšanas termiņu neievērošanu.”.

Finanšu ministrs J. Reirs